|  |  |  |
| --- | --- | --- |
| **Eredeti** | **Változtatás** | **Indoklás** |
| (5) g) személyi kérdés: a tisztségviselők, delegáltak és megválasztásával és visszahívásával kapcsolatos kérdés, melyről titkosan kell szavazni; | (5) g) személyi kérdés: a tisztségviselők, delegáltak és ügyvívők megválasztásával és visszahívásával kapcsolatos kérdés, melyről titkosan kell szavazni; |  |
| **6. §** (1) Az Önkormányzat tagjainak érdekképviseletét és érdekvédelmét látja el, gyakorolja a Magyarország jogszabályaiban, valamint az Eötvös Loránd Tudományegyetem (továbbiakban: Egyetem) és a Természettudományi Kar (továbbiakban: Kar) szabályzataiban a kari hallgatói önkormányzatra ruházott döntési, javaslattételi, véleményezési és ellenőrzési jogköröket. | **6. §** (1) Az Önkormányzat tagjainak érdekképviseletét és érdekvédelmét látja el, gyakorolja a Magyarország jogszabályaiban, valamint az Egyetem ~~Eötvös Loránd Tudományegyetem~~ ~~(továbbiakban: Egyetem)~~ és a Kar ~~Természettudományi Kar (továbbiakban: Kar)~~ szabályzataiban a kari hallgatói önkormányzatra ruházott döntési, javaslattételi, véleményezési és ellenőrzési jogköröket. | Preambulumban már megtörtént definiálása. |
| **10. §** (1) A Küldöttgyűlés kizárólagos döntési jogkörrel dönt  d) az Önkormányzat költségvetésének elfogadásáról;  (2) A Küldöttgyűlés kizárólagos döntési jogkörrel, kétharmados többséggel dönt | 1~~0. § (1) A Küldöttgyűlés kizárólagos döntési jogkörrel dönt~~  ~~d) az Önkormányzat költségvetésének elfogadásáról;~~  **10. §** (2) A Küldöttgyűlés kizárólagos döntési jogkörrel, kétharmados többséggel dönt  e) Az Önkormányzat költségvetésének elfogadásáról; | Az Önkormányzat döntéshozatalában fontos szerepet játszik a költségvetési terv, ezért hangsúlyos, hogy az elfogadását kétharmadhoz legyen kötve. |
| **17. §** (2) A Küldöttgyűlésről írásos emlékeztetőt kell készíteni, amelyet a levezető elnök hitelesít. | **17. §** (2) A Küldöttgyűlési ülésről írásos, vázlatos emlékeztetőt kell készíteni, amelyet a levezető elnök, és egy az ülésen felkért személy hitelesít. |  |
|  | **27.§** (8) Amennyiben a mandátumkiosztási eljárás során több jelölt között sorrendet kellene meghatározni az (5) vagy (7) bekezdés értelmében, viszont ez az adott szavazatarányok alapján nem egyértelmű, úgy ezen a jelöltek között a sorrendet sorsolással kell megállapítani. | Gyakorlati probléma feloldása. |
| **30. §** A Választmány szavazati jogú tagjai az elnök, az elnökhelyettes, valamint az Önkormányzat tagjai közül szakterületenkénti további egy-egy tag, a Küldöttgyűlés által választva. | **30. §** A Választmány szavazati jogú tagjai az elnök, az elnökhelyettes és a szakterületi koordinátorok. |  |
| **35. §** (1) A Választmány üléseiről írásos emlékeztetőt kell készíteni, amelyet a levezető elnök hitelesít. Az emlékeztetőknek tartalmaznia kell az ülés időpontját, és az összes elhangzott felszólalást és a megvitatott kérdésekben hozott határozatokat.  (2) A Választmány ülései, a benyújtott előterjesztések és az ülésekről készült emlékeztetők nyilvánosak. | **35. §** (1) A Választmány üléseiről hangfelvételt kell készíteni; ez egyben jegyzőkönyvként is szolgál. A hangfelvételnek tartalmaznia kell az ülés időpontját, és az összes, a Választmányon elhangzott felszólalást, a megvitatott kérdésekben hozott határozatokat.  (2) A Választmányról írásos emlékeztetőt kell készíteni, amelyet a levezető elnök és egy az ülésen felkért személy hitelesít.  (3) A Választmány ülései, a benyújtott előterjesztések, az ülésekről készült jegyzőkönyvek és emlékeztetők nyilvánosak. | Küldöttgyűléshez hasonlóan, egységesítés. |
| **55. §** (2) Az elnök általános utasításai joggal rendelkezik az – az Ellenőrző Bizottság tagjait leszámítva – az Önkormányzat tisztségviselői tekintetében. | **55. §** (2) Az elnök általános utasítási joggal rendelkezik az – az Ellenőrző Bizottság tagjait leszámítva – az Önkormányzat tisztségviselői tekintetében. | Nyelvtani hiba javítása. |
| 56. § (2) Az elnök tisztsége alapján tagja  f) az Alapítvány Felügyelőbizottságának;  .  .  .  .  (5) Az elnök megbízatása megszűnik:  (6) A lemondást a Küldöttgyűlés számára szóban vagy saját kezűleg aláírt írásos nyilatkozattal kell megerősíteni. | **56. §** (2) Az elnök tisztsége alapján tagja  ~~f) az Alapítvány Felügyelőbizottságának;~~  g) az Önkormányzat Választmányának;  .  .  .  (5) Az elnök megbízatása megszűnik:  e) visszahívással.  ~~(6) A lemondást a Küldöttgyűlés számára szóban vagy saját kezűleg aláírt írásos nyilatkozattal kell megerősíteni.~~  (6) Az elnököt akadályoztatása esetén az elnökhelyettes helyettesíti, amennyiben jogszabály vagy egyéb egyetemi szabályzat ettől eltérően nem rendelkezik.  (7) A lemondást a Küldöttgyűlés számára szóban vagy saját kezűleg aláírt írásos nyilatkozattal kell megerősíteni. | Kimaradt. |
| **58. §** (1) Az elnökhelyettest az elnök nevezi ki. | **58. §** (1) Az elnökhelyettest az elnök nevezi ki. Amennyiben az elnökhelyettes személye változik, az elnöki ciklus közben az elnökhelyettes személyét jóvá kell hagynia a Küldöttgyűlésnek kétharmados többséggel. | Demokratikusabb megoldás, mivel az ciklus kezdete előtt döntenek a hallgatók az elnök személyéről és tájékoztatva vannak az elnökhelyettes személyéről is, itt nincs lehetőségük, ezért fontos, hogy legalább a Küldöttgyűlés véleményt formáljon. |
|  | *A szakterületi koordinátorok* **65. §** (1) A szakterületeken folyó munka koordinálására az adott szakterületi koordinátorokat választ.  (2) A szakterületi koordinátorok feladata:  a) a szakterületükhöz tartozó hallgatók tájékoztatása az őket érintő kérdésekről, tudnivalókról;  b) a szakterületükhöz tartozó hallgatók érdekképviselete az érintett szakokért felelős szervezeti egységeknél;  d) a szakterület képviselőinek és delegáltjainak munkája során szerzett információk összegyűjtése, és ezekről az illetékes testület(ek), tisztségviselő(k) tájékoztatása;  e) a Választmánnyal együttműködve az Önkormányzat napi működésének segítése;  f) az érintett tisztségviselőkkel közösen a szakterület hallgatóinak bevonása a tisztségviselőket segítő csoportokba;  g) a mentorrendszer keretében a szakterület mentorjelöltjeinek toborzása, a szakterületi mentorok képzésének és munkájának segítése;  h) szükség szerint az Önkormányzat feladatainak ellátásához szükséges számú szakterületi hallgató bevonása az Önkormányzat munkájába.  (3) A szakterületi koordinátor beszámolójában részletezi a szakterületi delegáltak tevékenységét.  (4) A szakterületi koordinátorok munkáját szakterületi csoportok segítik. *Az szakterületi koordinátor választása* **66. §** (1) A Választási Bizottság a pályázat kiírása előtt megállapítja a szakterületen a szavazásra jogosultak számát, a Tanulmányi Hivatal adatai alapján.  (2) Pályázatot a szakterületi koordinátor tisztség betöltésére a Választási Bizottság ír ki. A kiírásnak tartalmaznia kell  a ) a pályázat benyújtásának módját és határidejét,  b) a szavazás módját és idejét,  c) a szakterületi koordinátori pályázatra vonatkozó – a Választási Bizottság által meghatározott – formai követelményeket;  d) a jelöltséghez szükséges hallgatói aláírások számát.  (3) A pályázatot a Választási Bizottságnak kell kiírnia  a) a képviselő-választással egyidőben;  b) az adott szakterületen 5 munkanapon belül, amennyiben a szakterületi koordinátori tisztség valamilyen okból betöltetlenné válik;  c) az adott szakterületen 5 munkanapon belül, amennyiben a szakterületi koordinátor bejelenti lemondását.  (4) A pályázási időszak a választás kiírásakor kezdődik.  (5) A választási kiírást közölni kell az Önkormányzat lapjában és meg kell jelentetni az Önkormányzat honlapján.  (6) Szakterületi koordinátori tisztségre az adott szakterület bármely tagja pályázhat, aki pályázatának benyújtásáig összegyűjtötte a Választási Bizottság által előzetesen rendelkezésre bocsájtott hitelesített aláírásgyűjtő íveken legalább a szavazásra jogosult hallgatók két százalékának támogató aláírását.  (7) Az indulási szándékot a szakterületi koordinátori pályázat Önkormányzat honlapjára - a Választási Bizottság által kiírt módon és határidővel - való feltöltésével lehet jelezni.  (8) Az érvényes pályázatnak tartalmaznia kell:  a) a jelölt nevét, szakját és tanulmányai megkezdésének dátumát;  b) a jelölt bemutatkozását;  c) a jelölt szakterületi koordinátori programját;  (9) A pályázatok benyújtására legalább 10, de legfeljebb 14 napot kell biztosítani, melynek végétől legfeljebb 7 nap múlva el kell kezdeni a szavazást. A szavazásra legalább 7, legfeljebb 14 napot kell biztosítani, amelyet egy alkalommal, legfeljebb 14 nappal meghosszabbítható.  **67. §** (1) Szavazásra az adott szakterület valamennyi aktív státuszú tagja jogosult.  (2) A szavazás a Választási Bizottság által elkészített elektronikus, vagy a technikai feltételek hiányában papír alapú szavazólapokon történik. A szavazólapokon fel kell tüntetni a jelölt(ek) nevét (betűrendben), illetve amennyiben a jelölt hozzájárul, legfeljebb igazolványkép méretű fotóját és lehetővé kell tenni, hogy a szavazók a támogatni kívánt jelöltet egyértelműen megjelölhessék.  (3) Minden választásra jogosult hallgató legfeljebb egy jelöltre adhatja le a szavazatát.  A szavazás titkos. A szavazatokat a választók a Választási Bizottság által felügyelt szavazóurnák használatával, vagy a szintén a Választási Bizottság által hitelesnek ítélt elektronikus felületen adják le.  **68. §** (1) A választás érvényes, ha azon az adott szakterület teljes idejű nappali képzésben részt vevő, aktív státuszú hallgatóinak legalább huszonöt százaléka igazoltan részt vett.  (2) A Választási Bizottság a szavazási időszak vége után legkésőbb 3 munkanappal megállapítja és nyilvánosságra hozza a szavazás végeredményét. A választás eredményét meg kell jelentetni az Önkormányzat honlapján és lapjában.  (3) A szakterületi koordinátor jelöltek közül megválasztásra kerül az adott szakterületen, aki a leadott szavazatok több mint felét kapja.  (4) Amennyiben egy jelölt sem kapja meg a szavazatok több mint felét a választási időszak végéig, úgy következő szavazási fordulót kell tartani a választási kiírásnak megfelelően, amelyben a két legtöbb támogató szavazatot kapó jelölt vesz csak részt. Kivételt képez ez alól, ha kettő vagy több jelölt esetén áll fenn szavazategyenlőség az első helyen, úgy ők vesznek részt a következő fordulóban, illetve, ha kettő vagy több jelölt esetén áll fenn szavazategyenlőség a második helyen, viszont az első helyen nem, ekkor a legtöbb szavazatot szerző jelölttel együtt valamennyien részt vesznek a következő fordulóban.  (5) Összesen legfeljebb három szavazási fordulót lehet tartani.  (6) Ha a harmadik forduló is eredménytelen, úgy a Választási Bizottságnak új választást kell kiírnia.  (7) A megválasztott szakterületi koordinátor mandátuma a hivatalban lévő szakterületi koordinátor mandátumának lejártakor keletkezik. Amennyiben az szakterületi koordinátori tisztség betöltetlen a megválasztott szakterületi koordinátor megbízatása az eredmény kihirdetésével veszi kezdetét. *A szakterületi koordinátor visszahívása* **69. §** (1) Amennyiben a Küldöttgyűlés kétharmados határozatot hoz a visszahívásról szóló szavazásról, vagy az adott szakterület bármely tagjának kezdeményezésére a jelen § (10)-(20) bekezdései alapján eredményes aláírásgyűjtés történik, úgy a Választási Bizottság 10 napon belül köteles szavazást kiírni a visszahívásról.  (2) Az Ellenőrző Bizottság a szakterületi koordinátor visszahívását kezdeményező küldöttgyűlési határozatról 3 munkanapon belül köteles írásban értesíteni a Választási Bizottságot.  (3) A szavazás kiírásának meg kell jelennie az Önkormányzat honlapján és lapjában.  (4) A Választási Bizottság a szavazás megkezdése előtt megállapítja az adott szakterületen szavazásra jogosultak számát, a Tanulmányi Hivatal adatai alapján.  (5) Szavazásra az adott szakterület valamennyi aktív státuszú tagja jogosult.  (6) A szavazásra 14 napot kell biztosítani.  (7) A szavazás titkos, a Választási Bizottság által elkészített szavazólapokon történik.  (8) A szavazás eredményes, amennyiben az adott szakterület tagjainak legalább egynegyede leadja a szavazatát, és a leadott szavazatok több, mint fele a visszahívási indítvánnyal egyetértő.  (9) A szavazás eredményét a Választási Bizottság hirdeti ki, eredményes visszahívás esetén a szakterületi koordinátor megbízatása az eredmény kihirdetésével megszűnik.  (10) Küldöttgyűlés által kezdeményezett visszahívás esetén a szavazás eredményének kihirdetéséig nem kezdeményezhető újabb visszahívás.  (11) Az adott szakterület bármely tagja kezdeményezheti a szakterületi koordinátor visszahívásáról történő szavazás kiírását az Ellenőrző Bizottság felé írásban jelezve a szándékát. A kezdeményező hallgatónak közölnie kell a nevét, szakját, Neptun-kódját az Ellenőrző Bizottsággal.  (12) A visszahívásról szóló szavazás elrendelésére irányuló hallgatói kezdeményezést a Választási Bizottság által hitelesített aláírásgyűjtő íveken támogathatják aláírásukkal az adott szakterület tagjai. A támogató aláírás nem visszavonható. A szavazás kiírásra kerül, amennyiben az indítványt az adott szakterület tagjainak legalább két százaléka támogatta.  (13) A megfelelő számú aláírásgyűjtő ívet a Választási Bizottság köteles a szavazást kezdeményező hallgató rendelkezésére bocsátani.  (14) Saját kezű aláírás mellett – az aláírás hitelességének ellenőrzése céljából – fel kell tüntetni a nyilatkozó hallgató teljes nevét, illetve Neptun-kódját, olvasható formában.  (15) Aláírást az egyetemi polgárok zavarása nélkül az Egyetem területén lehet gyűjteni, nem akadályozva ezzel az oktatási és tudományos munkát.  (16) Az aláírásért az aláíró hallgatót bárminemű előnyben részesíteni vagy erre vonatkozó ígéretet tenni tilos. Az aláíró hallgató az aláírásért nem kérheti és nem is fogadhatja el, hogy bármiféle előnyben részesítsék.  (17) A szabálytalanul szerzett aláírás érvénytelennek minősül.  (18) Az aláírásgyűjtő íveket, azok átvételét követő 30 napon belül, egy alkalommal nyújthatja be a szavazást kezdeményező hallgató vagy annak meghatalmazottja a Választási Bizottságnak, melyek átvételéről jegyzőkönyv készül.  (19) Az aláírásgyűjtő ívek hitelességének ellenőrzését a Választási Bizottság végzi a Tanulmányi Hivatal adatai alapján.  (20) Késedelmesen, valamint nem a kezdeményező hallgató vagy meghatalmazottja által benyújtott aláírásgyűjtő íven szereplő aláírás érvénytelen.  (21) Az aláírások ellenőrzését a Választási Bizottságnak a benyújtást követő 15 munkanapon belül el kell végeznie és eredményes aláírásgyűjtés esetén ki kell írnia a szavazást. | Demokratikusabb. Erősíti a szakterületi összetartozást és autonómiát. Magukénak érezhetik a hallgatók. Így a szakterületi koordinátor személye ismert(ebb), akkor a bizalmi pozíció is erősebb, hallgatók nagyobb eséllyel fordulnak majd hozzá, láthatóbb lesz a munkája. Ezáltal a szakterület irányítása és képviseletének effektív részébe is érdeklődéssel fordulhatnak és eredményét is látják. |
|  |
|  | Ügyvivő szakterületi koordinátor  **70. §** (1) Ha a szakterületi koordinátori tisztség betöltetlen, annak betöltéséig a Küldöttgyűlés az adott szakterület képviselőinek legalább kétharmados írásban történő jelölése esetén ügyvivő szakterületi koordinátort választhat egyszerű többséggel a szakterületi koordinátori feladatok ellátására. Az ügyvivő szakterületi koordinátor nem minősül tisztségviselőnek.  (2) Az ügyvivő szakterületi koordinátor tagja a Választmánynak.  (3) Az ügyvivő szakterületi koordinátor mandátuma megszűnik:  a) Küldöttgyűlés általi visszahívással;  b) önkormányzati tagság megszűnése esetén;  c) lemondással;  d) az önkormányzati ciklus végeztével;  e) ha jogszabályban, jelen Alapszabályban vagy egyéb egyetemi szabályzatban foglalt összeférhetetlenség megszüntetésére rendelkezésre álló időn belül nem szünteti meg az összeférhetetlenség okát;  f) szakterületi koordinátori tisztség betöltésével;  g) megbízása után 3 hónappal.  (4) A lemondást a Küldöttgyűlés számára szóban vagy saját kezűleg aláírt írásos nyilatkozattal kell megerősíteni. |  |
|  | **Minden szakasz számozása öttel csúszik.**  **Nincs mindegyik itt felvezetve.** |  |
| **66. §** (1) Tisztségviselő megválasztására – az elnök és az elnökhelyettes kivételével – a Küldöttgyűlés jogosult. | **~~66. §~~** **71. §** (1) Tisztségviselő megválasztására - az elnök, elnökhelyettes és a szakterületi koordinátorok kivételével - a Küldöttgyűlés jogosult.  (2) |  |
| **69. §** (1) Az elnökre és elnökhelyettesre nem vonatkoznak a 69. § és 70. § rendelkezései.  .  .  . | **~~69. §~~** **74. §** (1) Az elnökre, elnökhelyettesre és a szakterületi koordinátorokra nem vonatkoznak a ~~69~~. ~~§~~ **75. §** és a ~~70. §~~ **76. §** rendelkezései.  . | Anomália feloldása. |
| 71.§ (5) Jelen szakasz rendelkezései nem vonatkoznak az Önkormányzat elnökére és elnökhelyettesére. | **~~71. §~~** **77. §** (5) Jelen szakasz rendelkezései nem vonatkoznak az Önkormányzat elnökére, elnökhelyettesére és szakterületi koordinátoraira. |  |
| 75. §(2) Az ösztöndíj havi összege legfeljebb az egy főre jutó éves hallgatói normatíva meghatározott százaléka, mely az alábbiak szerint kerül kiutalásra:  a) az elnöknek: 70%;  b) az elnökhelyettesnek: 55%;  c) a főszerkesztőnek: 40%;  d) a szakterületi koordinátoroknak: 25%;  e) az Ellenőrző Bizottság elnökének: 20%;  f) az Ellenőrző Bizottság tagjainak: 15%. | **~~75. §~~** **81. §** (2) Az ösztöndíj havi összege legfeljebb az egy főre jutó éves hallgatói normatíva meghatározott százaléka, mely az alábbiak szerint kerül kiutalásra:   1. az elnöknek: 55%; 2. az elnökhelyettesnek: 30%; 3. a főszerkesztőnek: 40%; 4. a szakterületi koordinátoroknak: 20%; 5. az Ellenőrző Bizottság elnökének: 20%; 6. az Ellenőrző Bizottság tagjainak: 15%. | Jelenlegi helyzet. |
|  | **83.§** (5) A delegáltak megbízatása megszűnik:  a) önkormányzati tagságának megszűnése esetén;  b) lemondással;  c) az önkormányzati ciklus végeztével;  d) ha jogszabályban, jelen Alapszabályban vagy egyéb egyetemi szabályzatban foglalt összeférhetetlenség megszüntetésére rendelkezésre álló időn belül nem szünteti meg az összeférhetetlenség okát;  e) visszahívással. | Pontosítás. |
| **81. §** (1) Ezen Alapszabály az ELTE TTK HÖK Küldöttgyűlésének 2017. január 5-én hozott határozata alapján a Szenátus jóváhagyásának napján, 2017. január 16-án, a jóváhagyást követően azonnal hatályba lép.  (2) Jelen Alapszabály hatályba lépésével nem szűnnek meg a hatályba lépés pillanatakor fennálló tisztségviselői megbízások. Az Alapszabály további rendelkezéseit értelemszerűen kell alkalmazni ezzel a kitétellel. | **~~81. §~~**  **88. §** (1) Ezen Alapszabály az ELTE TTK HÖK Küldöttgyűlésének 2017. november 14-én hozott határozata alapján a Szenátus jóváhagyásának napján, 2017. december 11-én, a jóváhagyást követően azonnal hatályba lép.  ~~(2) Jelen Alapszabály hatályba lépésével nem szűnnek meg a hatályba lépés pillanatakor fennálló tisztségviselői megbízások. Az Alapszabály további rendelkezéseit értelemszerűen kell alkalmazni ezzel a kitétellel.~~ |  |